Rundpinner er to pinner bundet sammen med en fleksibel streng. Disse blir ofte brukt til litt større arbeid som skal strikkes rundt. Dette kan være luer eller gensere. Det er også mulig å kjøpe små rundpinner som det går an å strikke luer, sokker og votter på. Tidlig på 2000-tallet ble det introdusert en teknikk kalt «magic loop» (som kan oversettes med «magisk sløyfe» eller lignende), der man lager en «bue» på strengen som forbinder de to pinnene. Dette gjør det mulig å benytte en rundpinne som er lengre enn strikketøyets faktiske omkrets.